
godišnjak za kulturno 
i povijesno naslijeđe 


Radoslav Dodig 
MLADE KOD VELJAKA - KONTINUITET OD ANTIKE 


U polju zapadno od Vitine, na osamljenu brežuljku, nedaleko 
od mosta na cesti Vitina - Veljaci, nalazi se staro groblje MLADE 
s kapelom Sv. Ilije. Ime je dobilo po rijeci Trebižatu koja se na 
potezu Veljaci - Humac naziva Mlade.' Groblje od davnine pripada 
župi Veljaci.“ Oko kapele odavno su zamijećeni antički i srednjovjekovni 
nalazi. Prvi je na to ukazao fra Petar Bakula.“ Nestor bosansko- 
hercegovačke arheologije Ćiro Truhelka istraživao je predio između 
groblja u Vitini i groblja na Mladima, gdje je našao tragove rimske 
cigle i mozaika.“ Istina, malo ranije rimske tragove u blizini Vitine, 
nedaleko od groblja na Mladima (stariji oblik na Mladih), spominju 
O. Blau, M. Glavinić i J. Alačević.“ U novije doba I. Bojanovski 


! Pučka etimologija veže ime Mlade uz izvjesnu mladu i svatove koji su nastradali 
u turskoj zasjedi. Ime Mlade moguće je izvesti iz korijena modi - mokrina, blato. Slična 
imena uočio je P Šimunović, /stočnojadranska toponimija, Logos, Split, 1986., 255: 
Mladine kod Lastova, 101. Isti korijen izvodi i P. Skok, Etimologijski rječnik hrvatskoga 
ili srpskoga jezika, sv. 11., JAZU, Zagreb, 1972., 439. 

* L. Petrović, “Veljaci“, Napretkov kalendar za 1935. HKD “Napredak", Sarajevo, 
1934., 179 - 187. 

3 P Bakula, Schematismus topographico - historicus custodiae provincialis et vicariatus 
apostolici in Hercegovina, A. Zannoni, Spalati, 1867., 171 - 172. 

* Ć. Truhelka, “Rimske iskopine u Vitini", Glasnik Zemaljskoga muzeja u Sarajevu, 
V., Sarajevo, 1893., 673. 

* Pregled njihovih mišljenja vidjeti u 1. Bojanovski, “Prilozi za topografiju rimskih 
i predrimskih komunikacija i naselja u rimskoj provinciji Dalmaciji", Godišnjak ANUBiH, 
knj. XV., Sarajevo, 1977., 106, bilj. 85. 

iznio je pretpostavku daje blizu Mlada u Veljacima bila villa rustica.“ 
O markantnim ostacima rimske kulture svjedoče i nadgrobni spomenici 
nađeni blizu lokaliteta na Mladima CIL III 6368 = 8499: MOPSUS 
SEX(ti) VARI SER(vus) ANNOR(um) XIIX HIC SITUS...," vojnika 
Artana Marcela CIL III 635 = 8490% i veterana Marka Antonija 
Maksima.“ Mjesni ratari i sada izoravaju ostatke rimske cigle i 
komadiće kamenih kvadera. U kapelu Sv. Ilije kao nadvratnik 
odavno je ugrađena jedna rimska stela. Spominje je još 1893. Ć. 
Truhelka: “Tu je nekakav nadgrobni spomenik, bez ikakva natpisa, koji 
se nalazi nad crkvenim vratima." Spomenikom se pozabavio također 
I. Bojanovski.'! 

Radi se o visokoj steli duljine 1,75 m, širine 0,55 m i prosječne 
debljine 0,18 m. Zabat i usadnik otučeni su, tako da je spomenik 
u punoj duljini bio zacijelo viši od dva metra. Natpisno polje 0,54 
X 0,47 m, flankirano s dva usukana stupića s korintskim kapitelima, 
također je otučeno. Ipak, u gornjem prvom retku naziru se slova 
..TIVS, očito kao dio pokojnikova imena. Čudno je da dosadašnji 
istraživači nisu primijetili ostatke natpisa. Na donjem dijelu spomenika 
prikazana su Hadova vrata - porta Inferi - s četiri kasetona. U dva 
manja gornja veličine 0,26 x 0,20 m nalaze se dvije oštećene lavlje 
glave, a u dvama donjima veličine 0,44 x 0,20 m vjerojatno su bili 
kakvi biljni motivi. Na području Ljubuškoga nađeno je osam sličnih 
spomenika.“ Izrazita je sličnost ljubuških spomenika s motivima 


* 1, Bojanovski, o. c., 107. 

" Spomenik je dugo bio ugrađen u jednu privatnu kuću u Vitini. Godine 1985. 
izvađen je i pohranjen u arheološku zbirku u zgradi Pučke škole u Gračinama na 
Humcu. Iako je sačuvan samo dio spomenika, zanimljiv je poradi rijetka polukružna 
oblika. 

* I. Bojanovski, o. c., 107. 

* V. Paškvalin, “Nadgrobni spomenik iz Borasa", Glasnik Zemaljskoga muzeja u 
Sarajevu 1960.-61., Sarajevo, 1960., 325 - 327, I. Bojanovski, “Bosna i Hercegovina u 
antičko doba", Djela ANUBiH, knj. LXVI., Sarajevo, 1988., 383. Spomenik je prvi opisao 
V. Skarić, “Iz rimske prošlosti", Glasnik Zemaljskoga muzeja u Sarajevu, XXXV, 
Sarajevo, 1923., 83. Sumarno također u A. i J. Šašel, /nscriptiones Latinae, Situla 25, 
Ljubljana, 1986., broj 1937, str. 163. 

M Ć, Truhelka, 0.c., 673. 

"1. Bojanovski, “Epigrafski i topografski nalazi s područja antičke Bigeste", /00 
godina Muzeja na Humcu, Ljubuški, 1985., 72 - 73, sl. 4. 

! R. Dodig, “De Lubussa disputationes archaelogicae et epigraphicae", /00 godina 
Muzeja na Humcu, Ljubuški, 1985., 72. 

podzemnih vrata s onima u Sinjskoj krajini, kako stilski tako i 
kronološki, koje je detaljno obradio J. Medini.'* U kapelu je uzidan 
omanji ulomak od kamena, vjerojatno ostatak kakva rimskog objekta 
ili spomenična postolja. U široj okolici Mlada nađeni su i fragmenti 
rimskoga crijepa sa žigovima rimskih legija i carski novčići iz 
drugoga i četvrtoga stoljeća.“ 

Antički lokalitet na Mladima imao je kontinuitet i kroz srednji 
vijek. Naime, oko kapele zamijećena je nekropola srednjovjekovnih 
stećaka. Š. Bešlagić u svojemu Katalogu pogrešno je navodi pod selo 
Šipovaču.“ Dva kasnija rukopisa govorila su o 18 stećaka, i to: 12 
sanduka, pet ploča i jedan sljemenjak. U Arheološkom leksikonu 
Bosne i Hercegovine navedeno je 12 stećaka na Mladima.“ Na stećku 
ima uresa u obliku povijene lozice s trolistom, arkada, štitova s 
mačem i dva križa. Godine 1985. stručnjaci Regionalnoga zavoda za 
zaštitu spomenika kulture i prirode Mostar obavili su na Mladima 
manje sondažno ispitivanje." Iza kapele Sv. Ilije nalaze se ruševni 
temelji jedne manje crkve. Spominje je biskup M. Lišnjić u razdoblju 
1665. - 1671., naravno kao ruševine. Na tim ruševinama pokušao 
je sagraditi crkvu fra Grgo Škarić 1863., dugu 27 i široku 14 
lakata." Međutim, do obnove nije nikad došlo. Prilikom sondažnih 
radova utvrđeno je da je veći broj stećaka uzidan u temelje crkve. 
Tako nekropola na Mladima broji ukupno 25 stećaka: 13 ploča, 9 
sanduka, jednu dvojnu ploču, jedan viši sanduk i jedan sljemenjak.? 
U temeljima su nađena četiri ulomka stećaka. Po svojim uresima i 


"g. Medini, “Spomenici s Atisovim likom na području Sinjske krajine", Hrvatsko 
arheološko društvo, sv. 8., Split, 1987., 107 sequ. 

4 Arheološki leksikon Bosne i Hercegovine, sv. 3., Zemaljski muzej Sarajevo, 1988., 
337. 

5 Š. Bešlagić, Stećci. Kataloško-topografski pregled, Sarajevo, 1971., 311. 

'" Arheološki leksikon, 0. €., 377. 

"7 Lokalitet Mlade kod Vitine općina Ljubuški, opis istraživanja, rukopis, Mostar, 
1985. Istraživanja je vodio A. Zelenika uz pomoć M. Pušića i Ć. Rajića. 

IK. Jurišić, Katolička crkva na biokovsko-neretvanskom području, Kršćanska sadašnjost, 
Zagreb, 1972., 59. 

'* “Kršćanski puk i franjevci u Hercegovini", Opći šematizam, Provincijalat hercegovačkih 
franjevaca, Mostar, 1977., 146. 

% Lokalitet Mlade, 0. c., 4. 

oblicima stećci na Mladima slični su ostalim stećcima na području 
Ljubuškoga i Hercegovine.?' 

Lokalitet na Mladima u Veljacima pokazuje, dakle, kontinuitet 
od antike do 1960-ih godina, kada se obavljaju ukopi na groblju. U 
rimsko doba pored Mlada bilo je kakvo poljoprivredno dobro _ ili 
pak villa rustica. Blizu je prolazila cesta Salona - Narona, dok su 
tragovi rimskih naselja otkriveni kod Vitine, Proboja i Radišića. 
Uzvisina na kojoj se nalazi današnja kapela Sv. Ilije očito je bila 
markantno kultno središte i u srednjem vijeku. Pače, nije nevjerojatno 
da je brežuljak na Mladima bio vjerski korišten i u starohrvatsko 
pogansko doba. Blizu je voda, a na sjeveru strmi obronci brda 
Zelengore s velikom kamenom gomilom na vrhu. Sveti Ilija bio je 
ratnički svetac. Mnoge crkve posvećene tom gromovitom proroku 
bile su mjesta jake starohrvatske vjerske tradicije. 

Kapelu Sv. Ilije na Mladima, ruševine crkve iza nje, stećke i 
bližu okolicu poljskoga brežuljka svakako bi trebalo staviti pod 
zaštitu. Lokalitet je, naime, dosta ugrožen zbog intenzivne zemljišne 
obrade. Arheološka istraživanja, makar i u manjem opsegu, dala bi 
zacijelo odgovor na izložene pretpostavke. 


Š M. Vego, Ljubuški, Zemaljski muzej u Sarajevu, 1954., 7 - 45, Š. Bešlagić, 0. c., 
311 - 314, Š. Bešlagić, Stećci na Blidinju, JAZU, Zagreb, 1959. passim, Š. Bešlagić, 
Kupres, Zavod za zaštitu spomenika kulture i prirodnih rijetkosti BiH, Sarajevo, 1954., 
passim, A. Benac, Široki Brijeg, Zemaljski muzej u Sarajevu, 1952., passim, A. Benac, 
Radimlja, Zemaljski muzej u Sarajevu, 1950., passim. O problematici stećaka uopće 
vidjeti: Š. Bešlagić, Stećci. Kultura i umjetnost, Sarajevo, 1982., 11 - 55. 


20 


rei etapi 


s 
sasak nadi. SERE ke 


Slika 1. Rimska stela kao nadvratnik kapelice Mlade u Veljacima 


Slika 2. Mlade u Veljacima, antički i srednjovjekovni lokalitet 

Radoslav Dodig 


MLADE BEI VELJACI-KONTINUITAT SEIT DER 
ANTIKE HER 


Zusammenfassung 

In einem kiirzeren Artikel mit zahlreichen wertvollen Angaben 
beschreibt der Verfasser antike und mittelalterliche Funde in Veljaci 
aus der Umgebung der Kapelle im alten Friedhof. Neben antiken 
romischen Spuren hat diese Lokalitit in Mlade auch eine Nekropole 
mit mittelalterlichen Grabsaulen. 

Nach einer ibersichtlichen Beschreibung befiirwortet der Verfasser 
am Schluss, dass man sowohl die _Ruine als auch die Grabsdulen 
unter den Schutz stellt, und dass man danach auch notwendige 
archiologische Untersuchungen vornimmt. 


